S-101/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 14. febrúar 2017, á hendur B-x-x W-x-x, kt. 000000-0000, Hólmgarði 56, Reykjavík, fyrir eftirtalin hegningar-, umferðar- og vopnalagabrot framin í Reykjavík, nema annað sé tekið fram:

I.

Þjófnaði, með því að hafa:

Sunnudaginn 18. janúar 2015, í verslun Nettó í Mjódd í félagi við D-kk-þf Þ-kk-þf H-kk-þf, kt. 000000-0000, veitt liðsinni við að fremja brot með því að opna hurð verslunarinnar til að hleypa D-kk-þgf út úr versluninni eftir að D-kk-nf hafði stolið Amino Energy vörum þar, samtals að verðmæti 23.960, og deilt hagnaðnum af þjófnaðnum.

Fimmtudaginn 30. júlí 2015, í verslun Bónuss við Nýbýlaveg 2 í Kópavogi, í félagi við A-x-x B-x-x, kt. 000000-0000, stolið kjötvörum samtals að fjárhæð kr. 10.592.

Aðfaranótt 12. september 2015 á bifreiðastæði við Espigerði 14, í félagi við S-kk-þf J-kk-þf B-kk-þf, kt. 000000-0000, farið inn í bifreiðina ZZ-607 og stolið þaðan 35 riffilskotum að óþekktu verðmæti.

Fimmtudaginn 19. nóvember 2015, í verslun Hagkaups í Kringlunni 4-12, stolið matvörum samtals að verðmæti kr. 1.818.

Miðvikudaginn 26. október 2016, í verslun Elko við Skeifuna 7, stolið þremur tölvuleikjum, samtals að verðmæti kr. 35.985.

Mánudaginn 21. nóvember 2016 í verslun Elko við Skeifuna 7, í félagi við óþekktan mann stolið tíu tölvuleikjum, samtals að verðmæti kr. 82.950.

Föstudaginn 2. desember 2016, í verslun Elko við Skeifuna 7, stolið veggfestingu að verðmæti kr. 17.995.

Þriðjudaginn 6. desember 2016, í verslun Elko við Fiskislóð 5-12, stolið tölvuleik að verðmæti kr. 11.995.

Teljast brot þessi varða við 244. gr. almennra hegningarlaga nr. 19/1940 og brot í lið 1. að auki við 22. gr. sömu laga.

II.

Fyrir vopnalagabrot, með því að hafa, þriðjudaginn 2. júní 2015 utandyra í Hraunbæ við Bæjarháls, haft hníf í vörslum sínum á almannafæri.

Telst brot þetta varða við 1. mgr. 30. gr., sbr. 36. gr. vopnalaga nr. 16/1998.

III.

Fyrir umferðarlagabrot, með því að hafa, aðfaranótt mánudagsins 5. september 2016, ekið bifreiðinni DL-E61 undir áhrifum áfengis (í blóði mældist vínandamagn 0,77‰) og óhæfur til að stjórna henni örugglega vegna áhrifa ávana- og fíkniefna (í blóði mældist 80 ng/ml af amfetamíni) og án þess að hafa öðlast ökuréttindi um Reykjanesbraut við Hamraberg í Hafnarfirði, uns lögregla stöðvaði aksturinn.

Teljast brot þessi varða við 1., sbr. 2. mgr., 45. gr., 1. og 2. mgr. 45. gr. a. og 1. mgr. 48. gr., allt sbr. 1. mgr. 100. gr., umferðarlaga nr. 50/1987, sbr. 1. gr. laga nr. 48/1997 og 5. gr. laga nr. 66/2006.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar, skv. 101. og 102. gr. laga nr. 50/1987, sbr. 25. gr. laga nr. 44/1993, sbr. 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í ágúst 1997. Samkvæmt framlögðu sakavottorði hefur hann ekki áður sætt refsingu.

Við ákvörðun refsingar er litið til játningar ákærða á brotum sínum og ungs aldurs hans. Á móti kemur að ákærði er nú meðal annars fundinn sekur um að hafa í átta tilgreind skipti á tímabilinu 18. janúar 2015 til 6. desember 2016 framið þjófnaðarbrot. Verður því við ákvörðun refsingar jafnframt að líta til 5. tl. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum, frá uppkvaðningu dóms þessa að telja, haldi ákærði almennt skilorð 57. gr. laga nr. 19/1940.

Með vísan til lagaákvæða í ákæru er ákærði sviptur ökurétti í sex mánuði frá birtingu dóms þessa að telja.

Ákærði greiði málsvarnarþóknun skipaðs verjanda síns, B-kk-ef H-kk-ef hrl., 126.480 krónur, að meðtöldum virðisaukaskatti, og 117.426 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-x-x W-x-x, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum, frá uppkvaðningu dóms þessa að telja, haldi ákærði almennt skilorð 57. gr. laga nr. 19/1940.

Ákærði er sviptur ökurétti í sex mánuði frá birtingu dómsins að telja.

Ákærði greiði málsvarnarþóknun skipaðs verjanda síns, B-kk-ef H-kk-ef hrl., 126.480 krónur og 117.426 krónur í annan sakarkostnað.

L-kvk-nf R-kvk-nf S-kvk-nf